# วิทยาลัยแพทยศาสตร์พระมงกุฎเกล้า
วิทยาลัยแพทยศาสตร์พระมงกุฎเกล้า เป็นสถาบันผลิตแพทย์ทหารแห่งเดียวในประเทศไทย ก่อตั้งเป็นสถาบันแพทยศาสตร์ลำดับที่ 7 ของประเทศรายชื่อโรงเรียนแพทย์ในประเทศ:https://www.tmc.or.th/medical_school_th.php จากกระแสพระบรมราโชวาทของพระบาทสมเด็จพระมหาภูมิพลอดุลยเดชมหาราช บรมนาถบพิตร โดยดำเนินงานร่วมกับโรงพยาบาลพระมงกุฎเกล้า กรมแพทย์ทหารบก และดำรงสถานะสถาบันสมทบของมหาวิทยาลัยมหิดล

 ประวัติ 

ในปี พ.ศ. 2482 รัฐบาลได้อนุมัติจัดตั้งโรงเรียนเสนารักษ์กองทัพบกขึ้น โดยเป็นหลักสูตรแพทย์ประกาศนียบัตร ระยะเวลาศึกษา 4 ปี 6 เดือน ดำเนินการผลิตแพทย์เพื่อรับใช้กองทัพจนถึงปี พ.ศ. 2490 รวมทั้งสิ้น 4 รุ่น แล้วหยุดไปเนื่องจากขาดแคลนบุคลากรอาจารย์แพทย์และอุปกรณ์การเรียนการสอน อย่างไรก็ตามกระทรวงกลาโหมมีความตระหนักถึงภารกิจที่สำคัญของแพทย์ทหาร จึงได้หาแนวทางปฏิบัติต่างๆ เช่น การรับแพทย์ภายในประเทศเข้ารับราชการ ตลอดจนให้ทุนการศึกษาแก่นักเรียนเตรียมทหารเข้าศึกษาวิชาแพทย์ในมหาวิทยาลัยแพทยศาสตร์ ระหว่างปีการศึกษา 2511 ถึงปีการศึกษา 2516 แล้วก็ต้องยุติไป
thumb|200px|พระราชวังพญาไท

วันที่ 20 พฤศจิกายน พ.ศ. 2511 โดยกรมแพทย์ทหารบกได้เสนอเรื่องขอจัดตั้ง "โรงเรียนแพทย์ทหาร" เนื่องจากเกิดความขาดแคลนแพทย์ทหารอย่างมากในกองทัพ ทำให้มีการรื้อฟื้นแนวคิดในการจัดตั้งโรงเรียนแพทย์ทหารขึ้นมาอีกครั้ง และได้รับอนุมัติหลักการเมื่อวันที่ 6 พฤษภาคม พ.ศ. 2513 แต่ต้องชะลอโครงการไว้ก่อน

โครงการจัดตั้งโรงเรียนแพทย์ทหารได้เริ่มขึ้นมาใหม่อีกครั้ง ภายหลังจากพระบาทสมเด็จพระมหาภูมิพลอดุลยเดชมหาราช บรมนาถบพิตร ได้พระราชทานกระแสพระบรมราโชวาท ในคราวเสด็จพระราชดำเนินไปทรงดนตรี ณ หอประชุมราชแพทยาลัย คณะแพทยศาสตร์ศิริราชพยาบาล มหาวิทยาลัยมหิดล เมื่อวันที่ 29 กันยายน พ.ศ. 2516 มีใจความสำคัญว่า
 อันเป็นผลสำคัญยิ่งให้สภาการศึกษาวิชาทหารได้ให้ความเห็นชอบ ในการจัดตั้งวิทยาลัยแพทย์ทหารเมื่อวันที่ 3 ตุลาคม พ.ศ. 2516 พระบรมราโชวาท พระบาทสมเด็จพระมหาภูมิพลอดุลยเดชมหาราช บรมนาถบพิตร ณ หอประชุมแพทยาลัย คณะแพทยศาสตร์ศิริราชพยาบาล มหาวิทยาลัยมหิดล เมื่อวันที่29 กันยายน 2516:ชมรมวิชาการ สโมสรนักเรียนแพทย์ทหาร วิทยาลัยแพทยศาตร์พระมงกุฎเกล้า (2555).เปิดรั้วโรงเรียนแพทย์ทหาร.กรุงเทพฯ:วัชรินทร์ พีพี.

ต่อมาเมื่อเดือน มีนาคม พ.ศ. 2517 กรมแพทย์ทหารบกได้รับพระบรมราชานุญาตให้อัญเชิญพระนามของ พระบาทสมเด็จพระรามาธิบดีศรีสินทรมหาวชิราวุธ พระมงกุฎเกล้าเจ้าอยู่หัว มาเป็นชื่อของสถาบัน จึงขออนุมัติเปลี่ยนชื่อจาก "วิทยาลัยแพทย์ทหาร" เป็น "วิทยาลัยแพทยศาสตร์พระมงกุฎเกล้า" จนถึงปัจจุบัน

วันที่ 29 กรกฎาคม พ.ศ. 2517 ในการประชุมร่วมระหว่างกองบัญชาการทหารสูงสุด(กองบัญชาการกองทัพไทย ในปัจจุบัน)และผู้แทนสามเหล่าทัพ ได้อนุมัติให้วิทยาลัยแพทยศาสตร์พระมงกุฎเกล้า เป็นหน่วยงานในความรับผิดชอบของกองทัพบก โดยให้กรมแพทย์ทหารบก มีหน้าที่รับผิดชอบโครงการผลิตนักเรียนแพทย์ทหารปีละ 32 นาย ในโครงการจัดตั้ง 10 รุ่น (รุ่นที่ 1 จบปีการศึกษา 2524 ถึงรุ่นที่ 10 จบปีการศึกษา 2534)

เมื่อวันที่ 7 มิถุนายน พ.ศ. 2518 วิทยาลัยแพทยศาสตร์พระมงกุฎเกล้าได้รับอนุมัติเข้าสมทบในมหาวิทยาลัยมหิดลการรับวิทยาลัยแพทยศาสตร์พระมงกุฎเกล้าเข้าสมทบในมหาวิทยาลัยมหิดล ราชกิจจานุเบกษา หน้า 186 เล่ม 92 ตอนที่ 119 วันที่ 24 มิถุนายน 2518 เพื่อประสาทปริญญาแพทยศาสตรบัณฑิต ทำให้การก่อตั้งวิทยาลัยแพทยศาสตร์พระมงกุฎเกล้ามีความสมบูรณ์ กระทรวงกลาโหมจึงมีคำสั่งลงวันที่ 16 มิถุนายน พ.ศ. 2518 ให้วิทยาลัยแพทยศาสตร์พระมงกุฎเกล้า เป็นหน่วยขึ้นตรงกรมแพทย์ทหารบก และอนุมัติให้เปิดดำเนินการได้ จึงถือเอาวันที่ 16 มิถุนายน พ.ศ. 2518 เป็นวันสถาปนาวิทยาลัยแพทยศาสตร์พระมงกุฎเกล้า

วิทยาลัยแพทยศาสตร์พระมงกุฎเกล้าใช้หลักสูตรของทบวงมหาวิทยาลัย ซึ่งใช้เวลาในการศึกษา 7 ปี (เตรียมแพทย์ 2 ปี ปรีคลินิก 2 ปี คลินิก 2 ปี และแพทย์ฝึกหัด 1 ปี) ตั้งแต่ปี พ.ศ. 2518 ถึงปี พ.ศ. 2523 จนมีการเปลี่ยนหลักสูตรการศึกษาแพทยศาสตรบัณฑิตเป็น 6 ปี (เตรียมแพทย์ 1 ปี ปรีคลินิก 2 ปี คลินิก 3 ปี) ตั้งแต่ปี พ.ศ. 2524 ถึงปัจจุบัน

เมื่อวันที่ 28 สิงหาคม พ.ศ. 2530 พลเอก ชวลิต ยงใจยุทธ อดีตนายกรัฐมนตรี ซึ่งขณะนั้นดำรงตำแหน่ง ผู้บัญชาการทหารบก  อนุมัติให้ผลิตนักเรียนแพทย์ทหารเพิ่มจาก 32 เป็น 65 นายต่อปี ประกอบกับในขณะนั้นรัฐบาลมีโครงการผลิตแพทย์เพิ่มให้พอกับความต้องการของประเทศ ซึ่งสอดคล้องกับนโยบายของวิทยาลัยแพทยศาสตร์พระมงกุฎเกล้า ตั้งแต่ปี พ.ศ. 2536 ถึงปี พ.ศ. 2544 จากนั้นชะลอโครงการประมาณ 2 ปีเนื่องจากสภาวะตกต่ำทางเศรษฐกิจ แต่ภายหลังในปี พ.ศ. 2547 จึงกลับมารับนักเรียนแพทย์ทหารเป็น 65 นายต่อ

ในปี พ.ศ. 2548 ความขาดแคลนแพทย์และศักยภาพของวิทยาลัยแพทยศาสตร์พระมงกุฎเกล้า ทำให้กระทรวงสาธารณสุข ให้งบประมาณสนับสนุน รับนักเรียนแพทย์ทหารได้เป็น 100 นายต่อปี แต่เนื่องจากข้อจำกัดทางด้านกำลังพลของกองทัพ ไม่สามารถบรรจุแพทย์ทหารเข้ารับราชการได้ทุกนาย วิทยาลัยแพทยศาสตร์พระมงกุฎเกล้าจึงได้ทำข้อตกลงกับสถาบันพระบรมราชชนก ให้รับบัณฑิตแพทย์เข้ารับราชการในกระทรวงสาธารณสุข ทำให้เกิดนโยบายการรับบุคคลเข้าศึกษา 100 คนแบ่งเป็น นักเรียนแพทย์ทหาร และนักศึกษาแพทย์ชาย-หญิง ตั้งแต่ปี พ.ศ. 2549 จนถึงปัจจุบัน 

เนื่องในโอกาสที่วิทยาลัยแพทยศาสตร์พระมงกุฎเกล้าก่อตั้งครบ 20 ปี จึงได้ก่อสร้างอาคารเอนกประสงค์ขึ้น และได้รับพระมหากรุณาธิคุณจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานนามว่า "พระมงกุฎเกล้าเวชวิทยา" นอกจากนี้ยังทรงรับเป็นองค์อุปถัมภ์ "มูลนิธิเพื่อวิทยาลัยแพทยศาสตร์พระมงกุฎเกล้า"ประกาศนายทะเบียนมูลนิธิ กรุงเทพมหานคร เรื่อง จดทะเบียนจัดตั้ง "มูลนิธิเพื่อวิทยาลัยแพทยศาสตร์พระมงกุฎเกล้า" ราชกิจจานุเบกษา หน้า59 เล่ม110 ตอนที่1 5 มกราคม 2536ประกาศนายทะเบียนมูลนิธิ
กรุงเทพมหานคร
เรื่อง จดทะเบียนแก้ไขเพิ่มเติมข้อบังคับ
“มูลนิธิเพื่อวิทยาลัยแพทยศาสตร์พระมงกุฎเกล้า
ในพระราชูปถัมภ์สมเด็จพระเทพรัตนราชสุดาฯ สยามบรมราชกุมารี”ราชกิจจานุเบกษา หน้า 142 เล่ม 124 ตอนที่ 17 ง 22 กุมภาพันธ์ 2550 อีกด้วย

วิทยาลัยแพทยศาสตร์พระมงกุฎเกล้ามีการพัฒนาทั้งทางด้านวิชาการและการพัฒนาโครงสร้างพื้นฐาน เพื่อเพิ่มประสิทธิภาพในการเรียนการสอน อาทิเช่น สนับสนุนการวิจัยให้แก่นักเรียนแพทย์ทหาร ตลอดจนอาจารย์แพทย์ทั้งชั้นปรีคลินิก และให้ทุนการศึกษาแก่ผู้มีผลการเรียนดีไปศึกษาต่อยังต่างประเทศ การสนับสนุนการศึกษาต่อและดูงานต่างประเทศของอาจารย์และนักเรียนแพทย์ทหาร การก่อสร้างอาคารเอนกประสงค์ สระว่ายน้ำ อาคารหอพัก โรงประกอบเลี้ยงและซักรีด ทั้งยังหาอุปกรณ์คอมพิวเตอร์เพื่อให้เพียงพอต่อการเรียนการสอน และการเรียนรู้ของนักเรียนแพทย์ทหาร เป็นต้น

วิทยาลัยแพทยศาสตร์พระมงกุฎเกล้าได้ผลิตบัณฑิตแพทย์ทหาร ซึ่งได้จัดสรรให้แก่เหล่าทัพต่างๆ ทั้งกองทัพบก กองทัพเรือ กองทัพอากาศ กองบัญชาการกองทัพไทย รวมทั้งกระทรวงสาธารณสุข กระจายไปตามพื้นที่ต่างๆ ทั่วประเทศ เพื่อช่วยเหลือกำลังพล ครอบครัว ตลอดจนประชาชนที่อยู่ห่างไกล หรือพื้นที่เสี่ยงภัย ซึ่งเป็นการบรรเทาการขาดแคลนแพทย์ในกองทัพ และในชนบทของประเทศได้เป็นอย่างดี

 สัญลักษณ์ประจำวิทยาลัย 
 ตราสัญลักษณ์ของวิทยาลัย 
 พระมหาพิชัยมงกุฎพร้อมรัศมี หมายถึง ราชอิสริยาภรณ์ ราชาธิปไตย อันเป็นเครื่องประดับพระเศียร พระมหากษัตริย์แห่งราชวงศ์จักรีสร้างในรัชสมัยรัชกาลที่ ๑ ซึ่งพระมหากษัตริย์ทรงสวมในพิธีพระบรมราชาภิเษก และพระราชพิธีสำคัญ
 เลข ๖ ใน วงกลมหมายถึง รัชกาลที่ ๖ แห่งราชวงศ์จักรี ผู้ทรงสร้างพระราชวังพญาไท ซึ่งเป็นพื้นที่ตั้ง วิทยาลัยแพทยศาสตร์พระมงกุฎเกล้า ปัจจุบัน (บางส่วน)
 รร ในวงกลมหมายถึง พระปรมาภิไธยย่อ รามรามาธิบดี ในพระบาทสมเด็จพระรามาธิบดีศรีสินทรมหาวชิราวุธ พระมงกุฎเกล้าเจ้าอยู่หัว
 พญานาค หมายถึง วิชาแพทย์ ที่พระวิศวามิตร์เล่าไว้ในบ่อเกิดรามเกียรติ์ว่า เทวดา และอสูร ต้องการเป็นอมตะ จึงทำพิธีกวนเกษียรสมุทร โดยใช้เขามนทรคีรีเป็นไม้กวน นำพญาวาสุกรีเป็นเชือก เป็นผลให้เกิดประถมแพทย์ ธันวันตะรี ผู้ชำนาญในอายุรเวทสัญลักษณ์วิทยาลัยแพทยศาสตร์พระมงกุฎเกล้า ค้นหาวันที่21 มีนาคม 2556

 เพลงประจำวิทยาลัย  อินทนิล และ แพทยศาสตร์พระมงกุฎเกล้า
 ดอกไม้ประจำวิทยาลัย  ดอกอินทนิลดอกไม้ประจำวิทยาลัย สืบค้นวันที่21 มีนาคม 2556

 สีประจำวิทยาลัย  * สีขาบ หรือ น้ำเงินเข้มสีประจำวิทยาลัย สืบค้นวันที่21 มีนาคม 2556 (ทางการ) และ สีเขียว-เหลือง (ไม่เป็นทางการ ใช้เป็นสีประจำวิทยาลัยก่อนที่จะประกาศใช้เป็นสีขาบ ซึ่งสีเขียว-เหลืองเป็นสีขอบหมวกของนักเรียนแพทย์ทหารหนังสือ35ปี วิทยาลัยแพทยศาสตร์พระมงกุฎเกล้า)เพลง เขียวเหลือง : http://www.pcm.ac.th/druweb/?q=node/83 

 ผู้อำนวยการวิทยาลัยแพทยศาสตร์พระมงกุฎเกล้า  
วิทยาลัยแพทยศาสตร์พระมงกุฎเกล้ามีผู้อำนวยการมาแล้ว 25 คน ดังรายนามต่อไปนี้
 วิทยาลัยแพทยศาสตร์พระมงกุฎเกล้า รายนามผู้อำนวยการ วาระการดำรงตำแหน่ง1. พลตรี นายแพทย์ ยง วัชระคุปต์ พ.ศ. 2518-2520 2. พลตรี นายแพทย์ สอาด ประเสริฐสม พ.ศ. 2520-2524 3. พลตรี นายแพทย์ สิงหา เสาวภาพ พ.ศ. 2524-25274. พลตรี นายแพทย์ อมฤต ณ สงขลา พ.ศ. 2527-2531  5. พลตรี นายแพทย์ ปัญญา อยู่ประเสริฐ พ.ศ. 2531-2532 6. พลตรี นายแพทย์ ธรรมนูญ ยงใจยุทธ พ.ศ. 2532-2535 7. พลตรี นายแพทย์ สุจินต์ อุบลวัตร พ.ศ. 2535-2536 8. พลตรี นายแพทย์ ปรียพาส นิลอุบล พ.ศ. 2536-2538 9. พลตรี นายแพทย์ จุลเทพ ธีระธาดา พ.ศ. 2538-2540 10. พลตรี นายแพทย์ ประวิชช์ ตันประเสริฐ พ.ศ. 2540-2541 11. พลตรี นายแพทย์ บุญเลิศ จันทราภาส พ.ศ. 2541-2544 12. พลตรี นายแพทย์ อิสสระชัย จุลโมกข์  พ.ศ. 2544-2546 13. พลตรี นายแพทย์ สหชาติ พิพิธกุล พ.ศ. 2546-2549 14. ศาสตราจารย์คลินิก พลตรี นายแพทย์ ภานุวิชญ์ พุ่มหิรัญ พ.ศ. 2549-2550 15. พลตรี นายแพทย์ กิตติพล ภัคโชตานนท์ พ.ศ. 2550-2552 16. พลตรี นายแพทย์ กฤษฎา ดวงอุไร  พ.ศ. 2552-2553 17. พลตรี นายแพทย์ ดิตถ์ สิงหเสนี  พ.ศ. 2553-2555 18. รองศาสตราจารย์ พลตรี นายแพทย์ ชุมพล เปี่ยมสมบูรณ์      พ.ศ. 2555-2557 19. พลตรี นายแพทย์ สาโรช เขียวขจี พ.ศ. 2557-2558 20. ผู้ช่วยศาสตราจารย์ พลตรี นายแพทย์ ชาญณรงค์ นาคสวัสดิ์ พ.ศ. 2558-2560 21. พลตรี นายแพทย์ นิมิตร สะโมทาน พ.ศ. 2560-256222. พลตรี นายแพทย์ สุพัษชัย เมฆะสุวรรณดิษฐ์พ.ศ. 2562-256323. พลตรี นายแพทย์ สุรศักดิ์ ถนัดศีลธรรมพ.ศ. 2563-256524. พลตรี นายแพทย์ ธำรงโรจน์ เต็มอุดมพ.ศ. 2565-256725. รองศาสตราจารย์ พลตรี ดร.นายแพทย์ สุขไชย สาทถาพรพ.ศ. 2567-ปัจจุบัน

 ผู้อำนวยการกองการศึกษา วิทยาลัยแพทยศาสตร์พระมงกุฎเกล้า 
วิทยาลัยแพทยศาสตร์พระมงกุฎเกล้ามีผู้อำนวยการกองการศึกษา มาแล้ว 22 คน ดังรายนามต่อไปนี้
+วิทยาลัยแพทยศาสตร์พระมงกูฎเกล้ารายนามผู้อำนวยการกองการศึกษาวาระการดำรงตำแหน่ง1. พลตรี นายแพทย์ ปชา สิริวรสารพ.ศ. 2518-2520                                                                                               2. พลตรี นายแพทย์ สฤษดิ์วงศ์ วงศ์ถ้วยทองพ.ศ. 2520-2524                                                                                             3. พลตรี นายแพทย์ พิศาล เทพสิทธาพ.ศ. 2524-25254. พลตรี นายแพทย์ ประเสริฐ สกุลเจริญพ.ศ. 2525-25275. พลตรี นายแพทย์ อโณทัย แย้มยิ้มพ.ศ. 2527-25306. พลตรี นายแพทย์ เชิดชัย เจียมไชยศรีพ.ศ. 2530-25327. พลตรี นายแพทย์ ประสาท ประสงค์จรรยาพ.ศ. 2532-25338. พลตรี นายแพทย์ ธำรงรัตน์ แก้วกาญจน์พ.ศ. 2533-25349. พลตรี นายแพทย์ สุปรีชา โมกขะเวสพ.ศ. 2534-253610. พลตรี นายแพทย์ ณรงค์ รอดวรรณะพ.ศ. 2536-253811. พลตรี นายแพทย์ ประวิชช์ ตันประเสริฐพ.ศ. 2538-254012. พลตรี นายแพทย์ ชูศักดิ์ สุวรรณศิริกุลพ.ศ. 2540-254313. ศาสตราจารย์ พลตรีหญิง แพทย์หญิง ทิพย์ ศรีไพศาลพ.ศ. 2543-254414. พลตรี นายแพทย์ สุทธชาติ พีชผลพ.ศ. 2544-254715. พลตรี แพทย์หญิง จิตถนอม สุวรรณเตมีย์พ.ศ. 2547-255016. พลตรี นายแพทย์ ธีรยุทธ ศศิประภาพ.ศ. 2550-255217. รองศาสตราจารย์ พลตรีหญิง แพทย์หญิง ปรียาพันธ์ แสงอรุณพ.ศ. 2552-255618. รองศาสตราจารย์ พลตรี นายแพทย์ วิชัย ประยูรวิวัฒน์พ.ศ. 2556-255819. รองศาสตราจารย์ พลตรีหญิง แพทย์หญิง ประไพพิมพ์ ธีรคุปต์พ.ศ. 2558-256020. ผู้ช่วยศาสตราจารย์ พลตรีหญิง แพทย์หญิง จันทราภา ศรีสวัสดิ์พ.ศ. 2560-256421. ศาสตราจารย์คลินิก พลตรี นายแพทย์ ดุสิต สถาวรพ.ศ. 2564-256622. ศาสตราจารย์ พลตรี นายแพทย์ ประเจษฎ์ เรืองกาญจนเศรษฐ์พ.ศ. 2566-ปัจจุบัน

 รายนามนักเรียนเก่าที่มีชื่อเสียง 

 พลเอก สาโรช เขียวขจี (รุ่นที่ 2) อดีตผู้ทรงคุณวุฒิพิเศษกองทัพบก
 พันเอก ภาคย์ โลหารชุน (รุ่นที่ 23) นายแพทย์ใหญ่ หน่วยบัญชาการสงครามพิเศษ
 พันตรี สรวิชญ์ สุบุญ (รุ่นที่ 28) นักแสดงช่อง 3 เอชดี

 ภาควิชา 
ปัจจุบัน วิทยาลัยแพทยศาสตร์พระมงกุฎเกล้า ประกอบด้วยภาควิชา 22 ภาควิชา ได้แก่
ชั้นปรีคลินิกภาควิชาชั้นปรีคลินิก: http://www.pcm.ac.th/druweb/?q=node/54 
 ภาควิชากายวิภาคศาสตร์
 ภาควิชาชีวเคมี
 ภาควิชาสรีรวิทยา
 ภาควิชาเภสัชวิทยา
 ภาควิชาจุลชีววิทยา
 ภาควิชาพยาธิวิทยา
 ภาควิชาปรสิตวิทยา
 ภาควิชาเวชศาสตร์ทหารและชุมชน

ชั้นคลินิกภาควิชาชั้นคลินิก: http://www.pcm.ac.th/druweb/?q=node/55 
 ภาควิชาอายุรศาสตร์
 ภาควิชาศัลยศาสตร์
 ภาควิชากุมารเวชศาสตร์
 ภาควิชาสูติศาสตร์-นรีเวชวิทยา
 ภาควิชาศัลยศาสตร์ออร์โธปิดิกส์
 ภาควิชาจิตเวชและประสาทวิทยา
 ภาควิชาวิสัญญีวิทยา
 ภาควิชารังสีวิทยา
 ภาควิชาจักษุวิทยา
 ภาควิชาโสต นาสิก ลาริงซ์วิทยา
 ภาควิชาเวชศาสตร์ฉุกเฉิน
 ภาควิชาเวชศาสตร์ฟื้นฟู
 ภาควิชาเวชศาสตร์ครอบครัว
 ภาควิชานิติเวชวิทยา

 การรับบุคคลเข้าศึกษา 
การรับบุคคลเข้าศึกษาในหลักสูตรแพทยศาสตรบัณฑิต ของวิทยาลัยแพทยศาสตร์พระมงกุฏเกล้า มีการรับสมัครผ่าน กลุ่มสถาบันแพทยศาสตร์แห่งประเทศไทย (กสพท) ในการคัดเลือกบุคคลเข้าศึกษาในสถาบันอุดมศึกษาในระบบกลาง (Thai University Central Admission System: TCAS) โดยรับในรอบที่ 3 การรับตรงร่วมกัน โดย ทปอ. 

โดยได้แยกการรับระหว่างชาย กับหญิงดังนี้
 ชาย 60 นาย (รวมถึงผู้ที่ต้องการรับทุนกองทัพบกจำนวน 20 นาย ซึ่งจะทำการคัดเลือกหลังจากจบการศึกษาชั้นปีที่ 1 จากมหาวิทยาลัยเกษตรศาสตร์แล้ว)
 หญิง 40 คน

 การศึกษา 
thumb|200px|วิทยาลัยแพทยศาสตร์พระมงกุฎเกล้า

 การเรียนการสอนวิชาแพทย์ 
แบ่งออกเป็น 3 ระดับ ดังนี้

 ชั้นเตรียมแพทย์ (ปี 1)  ได้รับการสนับสนุนจากมหาวิทยาลัยเกษตรศาสตร์ (ตามข้อตกลงกับกระทรวงกลาโหมเมื่อวันที่ 4 กุมภาพันธ์ พ.ศ. 2518) ให้นิสิตเตรียมแพทย์ของวิทยาลัยแพทยศาสตร์พระมงกุฎเกล้าศึกษาที่คณะวิทยาศาสตร์ มหาวิทยาลัยเกษตรศาสตร์ เป็นระยะเวลา 1 ปี การศึกษาจะอยู่ในความรับผิดชอบตามกฎระเบียบของมหาวิทยาลัยเกษตรศาสตร์

 ชั้นปรีคลินิก (ปี 2-3)  มีการจัดการเรียนการสอน ณ วิทยาลัยแพทยศาสตร์พระมงกุฎเกล้า  (เดิมการเรียนการสอนใช้สถานที่สถาบันพยาธิวิทยา กรมแพทย์ทหารบก ในบริเวณโรงพยาบาลพระมงกุฎเกล้า) เป็นเวลา 2ปี

 ชั้นคลินิก (ปี 4-6)  ใช้สถานที่ของโรงพยาบาลพระมงกุฎเกล้า เป็นเวลา 3 ปี

เมื่อสำเร็จการศึกษาจะได้ปริญญา แพทยศาสตรบัณฑิต (พ.บ.) ของมหาวิทยาลัยมหิดล

 การฝึกวิชาทหารและเวชศาสตร์ทหาร 

มีการจัด "วิชาทหาร"และ "เวชศาสตร์ทหาร" ไว้ในหลักสูตรแพทยศาสตร์บัณฑิต ดังนี้การฝึกวิชาทหารและเวชศาสตร์ทหาร: ชมรมวิชาการ สโมสรนักเรียนแพทย์ทหาร วิทยาลัยแพทยศาตร์พระมงกุฎเกล้า (2555).เปิดรั้วโรงเรียนแพทย์ทหาร.กรุงเทพฯ:วัชรินทร์ พีพี.  

 1.การฝึกพื้นฐานทางการทหาร  เป็นการฝึกวินัยทหารทั่วไป บุคคลท่ามือเปล่า บุคคลท่าอาวุธ วิชาอาวุธศึกษา วิชาแผนที่และเข็มทิศ โดยฝึกวินัยทหารทั่วไปและบุคคลท่ามือเปล่าที่วิทยาลัยแพทยศาสตร์พระมงกุฎเกล้า ส่วนบุคคลท่าอาวุธ วิชาอาวุธศึกษา วิชาแผนที่และเข็มทิศ จะทำการฝึกที่โรงเรียนนายร้อยพระจุลจอมเกล้า (รร.จปร.)
 2.ทักษะทางการแพทย์ในสนามรบ  เป็นการสอนการจัดกำลังพลของหมวดเสนารักษ์ การปฐมพยาบาลผู้บาดเจ็บในสนามรบ ทบทวนการฝึกพื้นฐาน ฝึกการซุ่มโจมตีและเล็ดลอดหลบหนี โดยเรียนภาคทฤษฎีที่วิทยาลัยแพทยศาสตร์พระมงกุฎเกล้า และฝึกภาคสนามที่โรงเรียนนายร้อยพระจุลจอมเกล้า
 3.ปฏิบัติการเพชราวุธ  เป็นการสอนในรายวิชา "เวชปฏิบัติการยุทธ" เป็นการฝึกการจัดการบริการสายแพทย์ในระดับหน่วยและระดับกองพล ภายใต้สถานการณ์จำลองการรบต่างๆทั้งกลางวันและกลางคืน เป็นเวลาติดต่อกัน72ชั่วโมง เพื่อให้นักเรียนแพทย์ทหารได้ฝึกฝนและสัมผัสกับประสบการณ์การจัดหน่วย การดูแลผู้ป่วย และการส่งกลับผู้บาดเจ็บในสนามรบ ทั้งการใช้เปลสนาม รถพยาบาล รถศัลยกรรมเคลื่อนที่ และการส่งกลับสายแพทย์ทางอากาศด้วยเฮลิคอปเตอร์   
    ***  หลักสูตรเสริมพิเศษ 
 หลักสูตรส่งทางอากาศ  หรือเรียกสั้น ๆ ว่า ทหารพลร่ม เป็นวิชาเลือกจะเรียนร่วมกับนักเรียนนายร้อย โรงเรียนนายร้อยพระจุลจอมเกล้า ณ โรงเรียนสงครามพิเศษ ค่ายเอราวัณ จังหวัดลพบุรี การศึกษาฝึกฝนให้ นพท.และ นนร. มีความรู้และทักษะในการกระโดดร่มออกจากอากาศยาน เช่น ซี-47 ชีนุก CH-47 Chinook , เครื่องบิน ซี130 

 สิทธิที่จะได้รับขณะกำลังศึกษาและเมื่อจบการศึกษา 
 นักเรียนแพทย์ทหาร (นพท.) มีสภาพเป็นนักเรียนทหารของกองทัพบก มีศักดิ์และสิทธิ์เทียบเท่านักเรียนนายร้อย (นนร.) โรงเรียนนายร้อยพระจุลจอมเกล้า  
 นักเรียนแพทย์ทหารชายจะได้รับการขึ้นทะเบียนกองประจำการตามพระราชบัญญัติรับราชการทหาร ตั้งแต่ชั้นปีที่ 2 และนักเรียนแพทย์ทหารหญิงก็จะได้รับการบรรจุรับราชการตั้งแต่ชั้นปีที่ 2 หากได้รับบรรจุเข้าสังกัดกองทัพ
 นักเรียนแพทย์ทหารได้รับการจัดสถานที่พัก เครื่องนอน เครื่องแต่งกาย เงินเดือน เบี้ยเลี้ยง อุปกรณ์การเรียน การรักษาพยาบาล และสิทธิอื่นๆ ตามที่ทางราชการกำหนด 
 นักเรียนแพทย์ทหารเข้าศึกษาโดยไม่ต้องเสียค่าลงทะเบียน และค่าหน่วยกิตใดๆ ทั้งสิ้นตั้งแต่ชั้นปีที่ 2 จนจบการศึกษา ทั้งนี้ตามที่ระเบียบวิทยาลัยแพทยศาสตร์พระมงกุฎเกล้ากำหนดไว้ในแต่ละปี
 วิทยาลัยแพทยศาสตร์พระมงกุฎเกล้ามีทุนการศึกษาให้กับนักเรียนแพทย์ทหารที่มีผลการเรียนดี หรือที่มีปัญหาทางด้านการเงิน
 เมื่อจบการศึกษาจะได้รับพระราชทานปริญญาแพทยศาสตรบัณฑิต จากมหาวิทยาลัยมหิดล ในกรณีสำเร็จการศึกษาและบรรจุเข้ารับราชการทหาร จะได้รับพระราชทานกระบี่พร้อมกับนักเรียนนายร้อยพระจุลจอมเกล้า (เฉพาะเพศชาย)
 นักเรียนแพทย์ทหาร ทุนกองทัพบกจะได้รับพระราชทานยศเป็นนายทหารสัญญาบัตร (ร้อยตรี) และบรรจุเข้ารับราชการเป็นแพทย์ทหารในสังกัดกองทัพบก  
 นักเรียนแพทย์ทหาร ทุนสาธารณสุข หากไม่ได้รับบรรจุเป็นแพทย์ทหารเข้าสังกัดกองทัพ จะได้รับการบรรจุเข้ารับราชการเป็นแพทย์สังกัดกระทรวงสาธารณสุข เช่นเดียวกับแพทย์ที่จบจากสถาบันพลเรือนอื่น ๆ 
 ผู้ที่มีผลการเรียนดีตลอดหลักสูตร มีทุนกองทัพบกสนับสนุนให้ไปศึกษาต่อเพิ่มเติม ณ ต่างประเทศ
สิทธิของนักเรียนแพทย์ทหาร : http://www.pcm.ac.th/druweb/?q=node/31 ทุนการศึกษา : http://www.pcm.ac.th/druweb/?q=node/100 สิทธิของนักเรียนแพทย์ทหาร ทุนสาธารณสุข : http://www.pcm.ac.th/druweb/?q=node/32 ทุนสนับสนุนให้ไปศึกษาต่อเพิ่มเติมต่างประเทศ : http://www.pcm.ac.th/druweb/?q=node/123 

 โรงพยาบาลวิทยาลัย สถาบันร่วมผลิตแพทย์ และความร่วมมือ 
 โรงพยาบาลวิทยาลัย  จังหวัด สังกัด โรงพยาบาลพระมงกุฎเกล้า กรุงเทพมหานคร ศูนย์อํานวยการแพทย์พระมงกุฎเกล้า กรมแพทย์ทหารบก กองทัพบก
 โรงพยาบาลสมทบสำหรับปฏิบัติงานชั้นคลินิกของ นพท./นศพ.วพม. ชั้นปีที่ 6  จังหวัด สังกัดโรงพยาบาลอานันทมหิดลจังหวัดลพบุรีกรมแพทย์ทหารบก กองทัพบกโรงพยาบาลสกลนครจังหวัดสกลนครกระทรวงสาธารณสุข โรงพยาบาลมหาราชนครราชสีมา จังหวัดนครราชสีมา กระทรวงสาธารณสุขโรงพยาบาลชลบุรีจังหวัดชลบุรีกระทรวงสาธารณสุขโรงพยาบาลสมเด็จพระนางเจ้าสิริกิติ์จังหวัดชลบุรีกรมแพทย์ทหารเรือ กองทัพเรือ สถาบันที่รับเป็นพี่เลี้ยง ที่ตั้ง สังกัดคณะแพทยศาสตร์ มหาวิทยาลัยเกษตรศาสตร์ เจ้ากรมแพทย์ทหารบก ร่วมลงนาม MOU กับ อธิการบดี ม.เกษตรศาสตร์ ให้วิทยาลัยแพทยศาสตร์พระมงกุฎเกล้าเป็นสถาบันพี่เลี้ยงให้คณะแพทยศาสตร์ ตอบสนองยุทธศาสตร์ชาติ 20 ปี และ มุ่งสร้างศาสตร์การแพทย์แห่งแผ่นดิน เข้าถึงเมื่อวันที่ 3 กรกฎาคม 2566  มก. MOU กองทัพบก ผลิตบัณฑิตแพทย์ พัฒนางานวิจัย นวัตกรรมมุ่งสร้างศาสตร์การแพทย์แห่งแผ่นดิน สยามรัฐ, 20 เมษายน 2566, เข้าถึงเมื่อวันที่ 3 กรกฎาคม 2566 ถนนพหลโยธิน แขวงลาดยาว เขตจตุจักร กรุงเทพมหานครมหาวิทยาลัยเกษตรศาสตร์